Diari Oficial de la Generalitat Valenciana


Sumari del DOGV 4131, del 20-11-2001 (2001/10340)

RESOLUCIÓ de 30 de juliol de 2001, de la Direcció General de Treball i Seguretat Laboral, per la qual es disposa el registre i la publicació de l'Acta de la Mesa Negociadora de la Revisió Salarial per a l'any 2001 del II Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana (Codi núm. 8000335).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4131

Data del DOGV
:   20-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10180


Data del document
:   30-07-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * servei social
    * discapacitat
    * conveni col·lectiu

RESOLUCIÓ de 30 de juliol de 2001, de la Direcció General de Treball i Seguretat Laboral, per la qual es disposa el registre i la publicació de l'Acta de la Mesa Negociadora de la Revisió Salarial per a l'any 2001 del II Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana (Codi núm. 8000335). [2001/10308]
  
Vista l'Acta de la Mesa Negociadora de la Revisió Salarial per a l'any 2001 del II Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana, presentada davant d'aquesta Direcció General de Treball i Seguretat Laboral el dia 19 de juliol de 2001, firmat en data 17 de juliol de 2001, de part empresarial per la FEAD, i de l'altra pels treballadors, per la FETE-UG.TPV i la FE de CC OO-PV, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides pel Reial Decret 4105/82, de 29 de desembre, acorda
  
Primer
  
Ordenar que siga inscrita en el Registre de Convenis Col·lectius de Treball d'aquesta Direcció General, amb notificació a la Comissió Negociadora, i que siga dipositat el text original de l'Acta de la Revisió Salarial del Conveni.
  
Segon
  
Disposar que siga publicada en el Diari Oficial de la Generalitat Valenciana.
  
València, 30 de juliol de 2001. El director general de Treball i Seguretat Laboral: Román Ceballos Sancho
  
Acta de la firma de la revisió salarial per a 2001 del II Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana
  
Per la patronal:
  
- Sr. Ricardo Peris Pérez, representant de FEAD.
  
- Sra. Catalina Estevan Estevan, representant de FEAD.
  
- Sr. Pedro José Rubio Miguel, representant de FEAD.
  
- Sra. María Dolores Ibarra, representant de FEAD.
  
Com a membres titulars i la senyora. Lola Muñoz, com a suplent.
  
Pels sindicats:
  
- Sra. Pepa Ramis Pérez, representant de CC OO.
  
- Sra. Luisa Staatsmann, representant de CC OO.
  
- Sra. Mariló Oliva Molina, representant de FETE-UGT.
  
- Sr. Vicente Esteban Pérez, representant de FETE-UGT.
  
A València, el 17 de juliol de 2001, en la seu de FEAD, carrer de Quart, 10 baix, a les 10 hores, reunits els representants de la patronal FEAD i dels sindicats FETE-UGT i CC OO, acorden
  
Primer
  
Fixar les taules salarials per a 2001, per a les distintes categories recollides en el present conveni, amb les modificacions consegüents, que quedarien com apareixen en l'annex que d'adjunta.
  
Segon
  
Modificar els articles següents, que fan referència a aspectes econòmics del conveni:
  
Article 59. Roba de treball
  
Es fixa una quantitat de 4.326 PTA / 26 euros anuals.
  
Article 61. Plus de transport
  
Es fixa l'import en 32 PTA / 0,19 euros/km.
  
Article 62. Vigilància del transport i del menjador
  
El complement mensual per vigilància del transport serà de 15.450 PTA / 92,86 euros si la dedicació és d'una hora diària, i 22.660 PTA / 136,19 euros si és de dues hores diàries.
  
La gratificació mensual per la vigilància de menjador es fixa en 9.270 PTA / 55,71 euros si la dedicació és d'una hora diària, i de 17.510 PTA / 105,25 euros si és de dues hores diàries.
  
Per donar de menjar, la gratificació mensual serà de 15.450 PTA / 92,86 euros per una hora de dedicació, i 22.660 PTA / 136,19 euros per dues hores.
  
Article 63. Ús de vehicle propi
  
Es fixa en 32 PTA / 0,19 euros/km.
  
Article 67. Dietes
  
L'import de la mitja dieta serà 1.750 PTA / 10,52 euros i el de la dieta completa de 5.150 PTA / 30,95 euros
  
Tercer
  
Els aspectes econòmics recollits en la present revisió salarial serà d'obligat compliment des del mateix dia de la firma i tindran caràcter retroactiu des de l'u de gener de 2001.